Tite Kubo
<s>Tite Kubo (japanski: 久保 帯人, Kubo Taito; Fuchū, 26. lipnja 1977.), rođen kao Noriaki Kubo (japanski: 久保 宣章, Kubo Noriaki), japanski mangaka i dizajner likova.</s><s>Njegovo je najpoznatije djelo manga Bleach, koja je izlazila od 2001. do 2016. godine te je danas jedna od najpopularnijih i najprodavanijih mangi u historiji.</s><s>Ranije je napisao kratku mangu Zombiepowder., a nakon Bleacha započeo je sad na spin-offu naslova BURN ☩HE WITCH.</s>

<s>Rođen je 26. lipnja 1977. godine u Fuchūu, gdje je njegov otac radio kao općinski vijećnik.</s><s>Već je u osnovnoj školi, inspiriran kultnom mangom Saint Seiya, odlučio da želi postati mangaka.</s><s>Svoju prvu one-shot mangu, "Ultra Unholy Hearted Machine", objavio je 1996. godine u časopisu Weekly Shōnen Jump, gdje je 1999. godine započeo s objavom svoje prve cjelovite mange, Zombiepoweder.; ova je manga otkazana već 2000. godine nakon samo 27 objavljenih poglavlja.</s><s>Sam Kubo rekao da je da je tijekom pisanja imao ozbiljnih emocionalnih problema te da u to vrijeme još uvijek nije bio naviknut na tempo tjedne produkcije poglavlja te je više slušao svoje urednike nego vlastite ideje.</s><s>No, već se 2001. godine vratio s novom mangom, Bleach, koja će postati globalnih hit i biti u tisku punih 15 godina.</s><s>Kubo je originalnu ideju za Bleach poslao časopisu odmah nakon ukidanja Zombiepowdera., ali ona je odbijena; tek nakon što je Akira Toriyama, autor Dragon Balla, pročitao priču i napisao pismo podrške Kubu, ideja je konačno prihvaćena.</s><s>Tijekom 15 godina objavljivanja, manga je - zajedno s Narutom i One Pieceom - postala dio "Velike trojke", mangi koje su, zajedno sa svojim anime adaptacijama, postale globalni hitovi i pomogli u popularizaciji mangi i animea u svijetu, a 2004. godine dobila je i prestižni Shōgakukan Mangashō u shōnen kategoriji.</s>

<s>Međutim, pred kraj objavljivanja, Kubo više nije mogao pratiti tjedni tempo objavljivanja zbog kojeg je imao ozbiljnih psihičkih i zdravstvenih problema, uključujući i ozbiljnih problema s ramenom koji su mu otežavali crtanje.</s><s>Shvativši da će, ukoliko bude pratio taj tempo još nekoliko godina (koliko je manga trebala trajati), njegovo zdravlje biti uništeno, Kubo je 2015. godine predložio urednicima da zaključe mangu i da mu daju još najviše dvije godine da zaokruži priču.</s><s>Urednici su mu dali rok od jedne godine, što je Kubo ispoštovao, ali nauštrb priče jer je posljednja velika narativna cjelina bila kritizirana zbog loše razrađene priče i zbrzanog pristupa određenim aspektima; bilo je očito kako je niz narativnih ideja zapravo odbačen i u konačnici izbačen iz konačne verzije jer je Kubo imao premalo vremena i prostora da uključi sve ideje, tako da je samo ispričao priču, ali je uobičajena narativna razrada izostavila.</s>

<s>Ipak, Kubo je ostao u svijetu Bleacha te je napisao ili ilustrirao nekoliko romana iz serijala, a pomagao je i u dizajnu i razradi priče za animirane adaptacije.</s><s>Također, aktivno je sudjelovao u anime adaptaciji posljednje narativne sage, predstavivši niz izbačenih scena i dodajući nove elemente u anime koji su tako postali dio glavne priče.</s><s>Uz to, započeo je i s radom na spin-off mangi BURN ☩HE WITCH, koja je naišla na vrlo pozitivne kritike.</s><s>Nakon prekida tjedne produkcije, Kubovo se zdravlje oporavilo.</s><s>Od 2012. godine je u braku.</s>

<s>Reference</s>

<s>Vanjske veze 
 Tite Kubo's Official Twitter</s>

<s>Japanski pisci
Japanski umjetnici
Manga i anime umjetnici
Bleach
Pseudonimi</s>

